Document ID: 31989R0817

KOMISSION ASETUS (ETY) N:o 817/89,
annettu 30 päivänä maaliskuuta 1989,
tiettyjen jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 1136/79 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 571/89(2), ja erityisesti sen 14 artiklan 4 kohdan c alakohdan,
sekä katsoo, että
komission asetuksessa (ETY) N:o 1136/79(3), sellaisena kuin se on viimeksi muutettuna asetuksella (ETY) N:o 3988/87(4), säädetään tiettyjen jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä ja määritellään erityisesti siten valmistetut tuotteet,
kuivatun tai savustetun lihan jalostusteollisuuden tyydyttävän tarjonnan takaamiseksi kolmansista maista peräisin olevien tuotteiden kilpailua vastaan olisi mainittu liha otettava valmistettujen tuotteiden joukkoon, ja
naudanlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1136/79 2 artiklan 6 kohtaan alakohta seuraavasti:
"Mainitun asetuksen 14 artiklan 1 kohdan b alakohdan mukaisena valmistamisena pidetään jalostamista yhdistetyn nimikkeistön alanimikkeeseen ex 0210 20 90 kuuluviksi tuotteiksi, jotka on kuivattu tai savustettu siten, että tuoreen lihan väri ja kiinteys ovat hävinneet kokonaan ja joiden veden ja valkuaisen suhde on enintään 3,2."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1989.

Labels: 3
17